text: Fem kørte sammen efter bilræs
  26 oktober 2014 kl. 09.27
  Fem mænd fra 18 til 22 år endte med at køre sammen i et stort harmonikasammenstød, da de ville stikke af fra politiet, som opløste et gaderæs på vejene med de passende navne Bugatti- og Ferrari-vej i Vejle lørdag aften.
  Politiet fik nys om gaderæset og kom til stedet ved 22.30-tiden. Deltagerne flygtede i alle retninger, men i deres iver efter at komme væk stødte fem mænd sammen i deres biler på Fredericiavej. Der skete kun materiel skade ved sammenstøddet.
  - Så de var nok ikke så gode til at køre, som de selv troede, bemærker vagtchef Jørn Lindhardt, Sydøstjyllands Politi. Og de risikerer nok alle at få problemer med deres forsikring, fordi de har deltaget i gaderæs.
  De fem mænd fra bl.a. Gesten, Rask Mølle og Hornsyld. To af dem er 18 år, og de øvrige er 19, 20 og 22 år.
  Alle fem kan forvente en bøde for overtrædelse af færdselsloven.
  